stanford-oval/wikipedia huggingface dataset:
היסטוריה של מונטנגרו
תחילת התקופה המודרנית > מאבק לשמירת העצמאות (1496–1878)

חבל ארץ במונטנגרו, סנג'ק, שהיווה בעבר את שטחי נסיכות זיטה, נשלט על ידי האימפריה העות'מאנית בשנים 1912–1496, בעוד שחופי מונטנגרו ברובם נשלטו על ידי הרפובליקה של ונציה. המדינה עצמה הכריזה על עצמאותה בשנת 1516, כאשר ואווילה נבחר למיטרופוליט מונטנגרו, והפכה למדינה תאוקרטית. רק ערים קטנות במדינה החדשה נשלטו בפועל על ידי העות'מאנים.
מונטנגרו העצמאית לשעבר התחלקה לשלושה אזורים:
"מונטנגרו הישנה" – כללה את העיר צטיניה ואת מנזר אוסטרוג. היא שכנה במרכז המדינה והפכה את צטיניה לעיר-בירתה.
"ברדה" (Brda) – כללה את הערים בראן וקולאשין. מיקומה היה במזרח המדינה.
"הרצגובינה הישנה" – כללה את הערים הרצג נובי וניקשיץ'. משכנה היה בצפון-מערב המדינה.
בשנת 1514, שטחי האימפריה העות'מאנית במונטנגרו הוכרזו כמדינה נפרדת ממנה בשם הסנג'ק של מונטנגרו, בהוראת הסולטאן באיזיט השני. משום כוחו הדל של המשטר במדינה, המונטנגרים הכריזו על עצמאותם שנתיים לאחר מכן.
תחילת התקופה המודרנית > נסיכות-בישופות מונטנגרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כ-180 שנים לאחר המדינה העצמאית האחרונה שלהם, הכריזה נסיכות-בישופות מונטנגרו על מדינתם החדשה. במשך רוב תקופה זו המונטנגרים היו בסכסוך המשכי נגד העות'מאנים. בסביבות שנות ה-20 של המאה ה-16, כאשר תקפו בהונגריה, מונטנגרו עזרה להונגרים במלחמתם בעזרת פעולות תמידיות נגד האימפריה העות'מאנית. ולכן, הפעם הבאה של תקיפה מצדם הייתה בשנת 1570.
התקופה המודרנית > נסיכות וממלכת מונטנגרו

פטר פטרוביץ' נייגוש (Petar Petrović Njegoš), אדם אשר נחשב לבעל השפעה במונטנגרו, תפס את השלטון בנסיכות-בישופות ושלט בה במחצית הראשונה של המאה ה-19. בשנת 1851, דנילו פטרוביץ' נייגוש החליף את אביו במלוכתו, אך בשנת 1852, כאשר התחתן, ויתר על אמונתו הדתית והפך את מדינתו למדינה חילונית והקים בה את נסיכות מונטנגרו. בעקבות אירוע ההתנקשות בדנילו בקוטור בשנת 1860, המונטנגרים הכירו בניקולה הראשון כמלכם החדש. בשנים 1861–1862, ניקולה הכריז מלחמה על האימפריה העות'מאנית והפסיד בה.
בעקבות המרד ההרצגוביני, מלך מונטנגרו הכריז בשנית מלחמה על העות'מאנים. סרביה הצטרפה למאורע אך הובסה בידי הכוחות הטורקים זמן קצר לאחר מכן. האימפריה הרוסית תקפה גם היא את הטורקים בשנים 1878–1877 וניצחה ניצחון מכריע. חוזה סן סטפנו, אשר נחתם במרץ 1878, גרם להכרת עצמאותה של מונטנגרו דה פקטו על ידי מדינות העולם, אך חלק מן ההישגים של מדינות הבלקן צומצמו בעקבות קונגרס ברלין כמה חודשים לאחר מכן. בסופו של דבר, מונטנגרו השיגה משטחי האימפריה העות'מאנית כ-4,900 קמ"ר.
בזמן תקופת שלטונו של ניקולה, הנסיכות כתבה את חוקתה הראשונה בשנת 1905 ושודרגה לממלכה בשנת 1910.
משום השתתפותה בליגה הבלקנית, תקפה מונטנגרו את העות'מאנים במלחמת הבלקן הראשונה בשנים 1912, אך השיגה שטחים מעטים בלבד, ונאלצה לוותר על שקודרה במסגרת הסכם לונדון ב-1913 למדינה החדשה אלבניה. כמו כן, במלחמת הבלקן השנייה נלחמה נגד הבולגרים.
התקופה המודרנית > נסיכות וממלכת מונטנגרו > מלחמת העולם הראשונה

מונטנגרו סבלה קשות במלחמת העולם הראשונה. זמן קצר לאחר שהאימפריה האוסטרו-הונגרית הכריזה מלחמה על סרביה ב-28 ביולי 1914, מונטנגרו הכריזה מלחמה על מעצמות המרכז תשעה ימים לאחר מכן, אף על פי שהאוסטרים הבטיחו להם את שקודרה אם יישארו נייטרלים במלחמה. בתגובה לכך, סרביה העניקה למונטנגרו 30 ארטילריות וכמיליון דינרים. עד לשנת 1915 צרפת סיפקה למונטנגרו ציוד מלחמה ומזון דרך נמל בר, אך נתפס בעזרת אוניות מלחמה אוסטריות. משנת 1915, גם איטליה ניסתה להעביר אספקה לבלקן, אך אלו נחשפו. מחסור בחומרים אלו הוביל לכניעתה של מונטנגרו ב-15 בינואר 1916.
אוסטרו-הונגריה שלחה צבא נפרד לפלוש למונטנגרו, אך צבא זה היה חלש והפסיד לסרבים ולמונטנגרים במהרה. צבאות מדינות ההסכמה הפגיזו את קוטור, אשר הוחזקה בידי האויב. בזמן שהצבא האוסטרי הצליח לכבוש את פלייבליה, הצד השני תקף בבודווה, אשר הייתה בשליטת הונגריה. בעקבות הניצחון הסרבי בקרב סאר (Cer), ב-15–24 באוגוסט 1914, רוב הכוחות האוסטרים במונטנגרו הועברו לסרביה, ופלייבליה חזרה לשליטתם. לאחר נפילתה של סרביה בדצמבר 1915, כוחה של המדינה הוחלש בהרבה. הצבא הסרבי אשר שרד, כולל מלך סרביה, פטר הראשון, ברח והסתתר ברחבי אלבניה. על מנת לתמוך בנסיגה הסרבית, פתחה מונטנגרו בקרב מוג'קובאק וניצחה בו. אך כמה ימים לאחר מכן נכבשה.
המלך ניקולה גורש לאיטליה, ולאחר מכן עבר לצרפת, שם התגורר עד מותו. כשנתיים לאחר מכן, שחררו מדינות ההסכמה את הארץ הכבושה. ועידת פודגוריצה האשימה את מלך מונטנגרו בשיתוף פעולה חלקי עם האויב ואסרה עליו לחזור למדינה. הוחלט גם שמונטנגרו תצורף לסרביה ב-1 בדצמבר 1918. חלק רב מן התושבים מרד כנגד ההחלטות החדשות, אך המרד דוכא על ידי הממשלה.
התקופה המודרנית > ממלכת יוגוסלביה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין שתי מלחמות העולם, צאצאו של ניקולה, אלכסנדר הראשון שלט ביוגוסלביה, הממלכה החדשה. משנת 1922 הפכה מונטנגרו לפרובינציית זיטה. רוב אוכלוסייתה גרה באזורים כפריים, ורק מעטים מאלו התיישבו בערים הגדולות.
התקופה המודרנית > מלחמת העולם השנייה ומונטנגרו תחת השלטון האיטלקי

בשנת 1941, כבשו מדינות הציר את יוגוסלביה, והיא חולקה ביניהן. איטליה הפשיסטית קיבלה את שטחי מונטנגרו. ההיסטוריון האנגלי דניס מאק סמית האמין כי מלכת איטליה, אלנה, מי שנולדה במונטנגרו, הכריחה את בניטו מוסוליני ליצור מדינה חדשה באזור. רצונות אלה היו מנוגדים לאלו של הקרואטים, שרצו להרחיב את שטחיהם בבלקן.
אך לבסוף מוסוליני הסכים לבקשה, וממלכת מונטנגרו הוקמה מחדש כמדינת בובות איטלקית. מצבם של היהודים במדינה כלל רדיפות, השפלות, רציחות, עינויים ועוד. כמו רבות מטריטוריות גרמניות ואיטלקיות אחרות, רובם הובלו למחנות ההשמדה. היהודים סבלו עוד יותר לאחר כיבוש איטליה בידי הצבא הגרמני. כחודשיים לאחר כיבושה, החל מרד נוסף במונטנגרו בין הצד הקומוניסטי והמלוכני לבין הצד הפשיסטי, אשר נתמך על ידי איטליה. כל צד במלחמה ניסה לקבל תמיכה מתושבי הממלכה. לאחר זמן רב של ניסיונות כושלים לכבוש את ערי המורדים, הצליחה איטליה, בשיתוף פעולה מלא עם גרמניה, להחזיר את הממשלה הפשיסטית למדינה.
בשנת 1943, כשנתיים לאחר מכן, איטליה נכנעה לגרמניה ולבעלות הברית, והלחימה נמשכה. ב-1944, פודגוריצה שוחררה על ידי הפרטיזנים והצבא האדום.
התקופה המודרנית > הרפובליקה הפדרלית הסוציאליסטית של מונטנגרו

ב-1945 הפכה מונטנגרו לאחת מן הרפובליקות המרכיבות את הרפובליקה הפדרלית הסוציאליסטית של יוגוסלביה. היא הייתה המדינה הכי קטנה ועם הכי מעט תושבים בפדרציה. מונטנגרו התעשרה רבות בזכות סיוע חיצוני, והיוותה יעד תיירותי כמו כן. בשנת 1948 התמודדה יוגוסלביה עם הפיצול היוגוסלבי-סובייטי, מה שגרם למהומה במפלגה הקומוניסטית במדינה. פרו-סובייטים הועמדו לדין ונאסרו בבתי כלא ברחבי יוגוסלביה, בעיקר בגולי אוטוק. מונטנגרים רבים, בשל נאמנותם לברית המועצות, הכירו בעצמם כסובייטים. פיצול פוליטי זה במפלגה הקומוניסטית, הוביל לנפילתם של מנהיגים מונטנגרים רבים.
בשנת 1946, עיר בירתה של מונטנגרו הוחלפה לפודגוריצה מבירתה הישנה צטיניה, שהפכה במהרה לעיר הגדולה והמאוכלסת ביותר במונטנגרו, אף על פי שהופצצה קשות בסוף מלחמת העולם השנייה. היתרון בפודגוריצה היה שהייתה מישורית יותר מאשר צטיניה, וכבר בשנת 1947 הועברו מוסדות השלטון לעיר.
התקופה המודרנית > סופה של יוגוסלביה ומלחמת בוסניה

התפרקות יוגוסלביה בשנים 1991–2001 גרמה לסערה נוספת במדינות יוגוסלביה. אותו הדבר קרה גם במונטנגרו. למעשה, שלושה אנשים ניהלו את הרפובליקה: מילו ג'וקאנוביץ', סבטוזר מרוביץ' ומומיר בולאטוביץ'. שלושתם הגיעו לשלטון במהלך ההפיכה האנטי-בירוקרטית היוגוסלבית.
כאשר המדינה היוגוסלבית הישנה נשלטה בעיקר על ידי כאוס והפיכות, התאחדו שלושת הגברים, בשל רעיונותיהם הקומוניסטים הדומים, והקימו את המפלגה הדמוקרטית של הסוציאליסטים של מונטנגרו. בפועל, המפלגה החדשה הפכה לממשיכתה של המפלגה הקומוניסטית של יוגוסלביה, שהורישה לה משאבים רבים. המפלגה ניצחה בבחירות לנשיאות ולראשות הממשלה בשנת 1990.
ב-1992, לאחר משאל עם, מונטנגרו הצטרפה לסרביה עבור הקמתה של הרפובליקה הפדרלית של יוגוסלביה. בשנים 1991–1995, במהלך מלחמת בוסניה ומלחמת העצמאות הקרואטית, שלחה המדינה צבא אשר לחם באזור. הממשלה עצרה את הפליטים הבוסנים והעבירה אותם למחנות בפוצ'ה, שם עינו והרגו רבים מהם. בעקבות כך, הטיל האו"ם חרם על יוגוסלביה.
התקופה המודרנית > מונטנגרו כיום

ב-1997, בעקבות פיצול במפלגה הדמוקרטית של הסוציאליסטים במונטנגרו, מומיר בולאטוביץ' הקים מפלגה חדשה בשם המפלגה הסוציאליסטית העממית של מונטנגרו.
במהלך מלחמת קוסובו, מונטנגרו הופצצה קשות על ידי נאט"ו במטרה לפגוע ביוגוסלביה.
בשנת 2003, שם המדינה שונה לסרביה ומונטנגרו. לאיחוד המדיני החדש היו פרלמנט וצבא משותפים, ובמשך שלוש שנים אף מדינה לא ערכה משאל עם על התפרקות האיחוד. למרות זאת, בשנת 2006, החל משאל עם במונטנגרו, וכ-55.5% מהמצביעים הביעו דעה חיובית על פיצול המדינה. מונטנגרו הכריזה על עצמאותה ב-3 ביוני 2006.
ב-2017 הצטרפה מונטנגרו לנאט"ו.
ראו גם

איליריה
המלחמות האיליריות
סלאבים
האימפריה העות'מאנית
יוגוסלביה
סרביה ומונטנגרו
דרכים במונטנגרו שנסללו בתקופה הרומית.
נסיכות דוקליה, ממלכת סרביה ושכנותיהן במאה ה-9.
נסיכות זיטה במאה ה-15:  שטחי נסיכות זיטה  חופי הרפובליקה של ונציה
ניקולה הראשון, מלך מונטנגרו בשנת 1910.
פרובינציית זיטה בימי ממלכת יוגוסלביה
התפשטות שטחי מונטנגרו משנת 1830 עד לשנת 1944.
Trace Urban

| --- | --- |

 פרטי הערוץ
 תאריך השקה:  אפריל 2003
 בעלות:  Modern Times Group Trace Partners
 אזור קליטה:  כל העולם
 פורמט תמונה:  16:9, SDTV, HDTV
 
 http://trace.tv/trace-urban/
Trace Urban הוא ערוץ טלוויזיה צרפתי המשדר מוזיקה, ופונה לקהל האוהב מוזיקה עירונית.
יחד עם הערוץ הנוסף, Trace Sports Stars הערוץ זמין ב-130 מדינות בעולם. הערוץ הוא ערוץ המוזיקה הפופולרי ביותר באפריקה שמדרום לסהרה. בעבר היה הערוץ זמין גם בישראל דרך הפלטפורמה של Smart tv.
היסטוריה > 1993-2001

קלוד גרוניצקי ייסד את המגזין "True" בלונדון ומתמנה לעורך הראשי. המגזין משנה את שמו ל"Trace" ועובר לניו יורק.
היסטוריה > 2001-2002

שלושה אנשים - קלוד גרוניצקי, לושז אוליבייה, וריצ'רד ויינר (בנקאי לשעבר) - מייסדים את Trace Media.
הגרסה האנגלית של המגזין "Trace" מתפרסם.
היסטוריה > 2003

תחילת שידור Trace TV בצרפת, אפריקה ובעוד מקומות.
התרחבות בינלאומית במדינות דוברות צרפתית.
היסטוריה > 2004

מתחילה לפעול הגרסה האנגלית של ערוץ Trace.
Trace TV מושק ביותר מ-30 מדינות שאינן דוברות צרפתית.
נכון לסוף 2004, Trace TV משודר בלמלעלה מ-60 מדינות באמצעות 9 פלטפורמות בלוויין ובכבלים.
היסטוריה > 2005

התמקדות בפיתוח הבינלאומי של TRACE TV. יצירת גרסאות בשפות זרות בהתאם לשוק המקומי.
הסימן המסחרי של TRACE מגיע גם לרדיו, אינטרנט ותקשורת ניידת.
היסטוריה > 2006-2008

בסוף השנה משודרים ערוצי Trace ביותר מ-100 מדינות.
היסטוריה > 2009

מושק ערוץ Trace Tropical בפברואר.
מושק ערוץ Trace Sport Stars במרץ.
בספטמבר מתחיל שידור רדיו באינטרנט.
פתיחת משרד של Trace בניו יורק.
TRACE נבחר לערוץ המוזיקה הטוב ביותר בדרום אפריקה והופך לערוץ המוזיקה העיקרי ביבשת.
Trace Tropical מקבל את פרס ערוץ המוזיקה הטוב ביותר.
היסטוריה > 2010

ב-15 בדצמבר משנה TRACE את עיצובה.
מודל כלכלי

ההכנסות של הרשת מגיעות מתמלוגים המשולמים בידי מפיצי הערוצים השונים, פרסום ורישיונות מותג ותוכן.
שידור בישראל

בישראל משודר הערוץ בפלטפורמת הטלוויזיה של טריפל סי, Smart tv.
תוכניות

Playlist
Urban Hit 10/30
Nusantara Music
Hit 2 Rue
Club 10
Sound System 10
Tropical 10
Africa 10
Guest star
Adult only
Caliente
Focus
New
וידאו מיקס
גלריה

סמליל MCM בין 1994-1998
סמליל MCM באפריקה בין השנים 2001 עד 27 באפריל 2003
סמליל הרשת בין 2003 עד 2007
סמליל הרשת הנוכחי
הערות שוליים

↑  מפת ערוצים, באתר Smart tv (ארכיון)
בנים על פני פרחים

| --- | --- |

כרזת הסדרה
 מבוסס על:  בנים על פני פרחים 
 סוגה:  דרמה קוריאנית רומנטיקה
 יוצרים:  יוקו קאמיו 
 כותבים:  Yoon Ji-ryun
 בימוי:  ג'און קי-סאנג
 שחקנים:  לי מין-הו קו הי-סן קים היון-ג'ונג קים ג'ון קים סו-יון
 ארץ מקור:  קוריאה הדרומית
 שפות:  קוריאנית
 מקום התרחשות:  סיאול 
 מספר עונות:  1
 מספר פרקים:  25
 הפקה
 חברת הפקה:  Group 8
 הפצה:  נטפליקס, הולו 
 מוזיקה:  T-Max
 שידור
 רשת שידור:  רשת KBS2
 רשת שידור בישראל:  ויוה
 תקופת שידור מקורית:  5 בינואר 2009 – 31 במרץ 2009
 תקופת שידור בישראל:  3 בספטמבר 2010
 קישורים חיצוניים
 אתר הסדרה
 דף התוכנית ב-IMDb
 
בנים על פני פרחים (בקוריאנית: 꽃보다 남자) היא סדרת טלוויזיה דרום קוריאנית בכיכובו של לי מין-הו, קו הי-סן, קים היון-ג'ונג, קים ג'ון וקים סו-יון. הסדרה שודרה ברשת KBS2 מ-5 בינואר עד 31 במרץ 2009 בימי שני ושלישי בשעה 21:50 וכללה 25 פרקים. הסדרה זכתה להצלחה רבה ברחבי העולם, והפכה את כוכביה למפורסמים.
הסדרה מבוססת על מאנגת שוג'ו יפנית באותו שם שנכתבה על ידי יוקו קאמיו. הסדרה היא העיבוד הטלוויזיוני החמישי למאנגה זו. העלילה היא סיפור סינדרלה קלאסי על נערה ענייה אך חכמה הלומדת בבית ספר השייך למעמד הגבוה שמושכת את עיניהם של ארבעה נערים, בנים למשפחות עשירות מאד.
עלילה

גאום ג'אן די (קו הי-סן) לומדת בשינווה, בית ספר יוקרתי, אליו היא התקבלה בזכות מלגה. לדעתה, בני כיתתה הם רדודים ובלתי נסבלים, במיוחד חבורת F4 הידועה לשמצה: גו ג'ון-פיו (לי מין-הו), יון ג'י-הו (קים היון-ג'ונג), סו יי ג'ונג (קים בום), וסונג וו בין (קים ג'ון), מלכי בית הספר הבלתי מעורערים שאף אחד, כולל המורים, לא מעז להתחיל איתם. איש לא מערער על מעמדם לבד מג'אן-די, שכועסת על גסותם ומבקרת בחריפות את ג'ון-פיו, מנהיג החבורה, מה שגורם לו לזעום עליה. ג'ון פיו מתאהב בג'אן-די, אבל היא מנהלת ידידות קרובה עם ג'י-הו, הרגיש והשקט. לאחר שג'י-הו טס לחו"ל כדי לחבור לחברתו הדוגמנית, ג'אן-די וג'ון-פיו הופכים להיות קרובים יותר, ואט אט מפתחים רגשות הדדיים האחד כלפי השני. אך מערכת היחסים ביניהם יוצרת בעיות. אמו של ג'ון-פיו, אשת עסקים אנוכית וחסרת רחמים, שמשמת כנשיאה של שינווה, משתדלת להפריד ביניהם ככל יכולתה. בינתיים חוזר ג'י-הו מחו"ל ומתכנן להתוודות בפני ג'אן-די על רגשותיו.
בני, הפיזיקאי

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  פברואר 1962 
 תאריך הופעה ראשונה:  מגזין Scientific American גיליון פברואר 1962
 
בני, הפיזיקאי (באנגלית: My Son, the Physicist), הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון פברואר 1962 של Scientific American. הסיפור תורגם לעברית, ויצא לאור בהוצאת מסדה בשנת 1980 בספר אין איש פה, פרט..., ושוב בהוצאת מובי דיק בשנת 2011 בספר כתבי אייזק אסימוב כרך 3.
למרות שהוא לא משחק תפקיד בעלילה, המחשב הבדיוני מולטיוואק מוזכר בסיפור.
עלילה

ג'רארד קרמונה, מהנדס תקשורת, מנסה לשמור על התקשורת עם משלחת שהגיע לכוכב פלוטו לאחר ארבע שנות מסע. הקושי הטמון בתקשורת הוא הזמן שלוקח לגלי הרדיו לעשות את הדרך הלוך ושוב, מה שמאט את התקשורת בצורה משמעותית והופך אותה לחסרת תועלת- כל תשובה תגיע שתים עשרה שעות לאחר שהשאלה תישאל.
אמו הגאה של ג'רארד, שבמקרה מבקרת אותו במשרדו, בעודו מתחבט בבעיה זו, מייעצת לו להשתמש בטריק שכל הנשים מכירות: "להמשיך לפטפט", כלומר, לדבר ללא הפסקה ולבקש גם מהמשלחת בפלוטו לנהוג כך. בצורה זו, למרות הזמן הרב הנדרש לגלי הרדיו לעבור את המרחק, אפשר יהיה להעביר מידע אחד לשני ביעילות.
ביארנה רויטר

| --- | --- |
אין תמונה חופשית
 לידה:  29 באפריל 1950 (בן 74) קופנהגן, דנמרק 
 שם לידה:  Bjarne Bertram Møller 
 מדינה:  ממלכת דנמרק 
 שפות היצירה:  דנית 
 יצירות בולטות:  The Boys from St. Petri 
 פרסים והוקרה:  הפרס הנורדי לספרות ילדים (1993)  פרס סילאס (2001)  דה גילדנה לאורבר (1988)  פרס סרן גילדנדל (1997)  Rødekro Kulturpris (1988)  בפסקה זו רשומה אחת נוספת שטרם תורגמה 
 
ביארנה ברטרם רויטר (דנית: Bjarne Bertram Reuter; נולד ב-29 באפריל 1950) הוא סופר ותסריטאי מדנמרק. ספרו השקרן מאומבריה, תורגם לגרמנית, צרפתית, ספרדית ועברית.
חייו

נולד ב-Brønshøj, קופנהגן, רוב הספרים שכתב הם ספרי ילדים, את ספרו הראשון Kidnapning פרסם ב-1975 כתסריטאי כתב את התסריט לסרט: פלה הכובש שאף זכה בפרס האוסקר לסרט הזר הטוב ביותר של 1988. ב־2004 יצא לאור סיפרו השקרן מאומבריה וזכה להצלחה בדנמרק ובעקבות כך תורגם לשפות נוספות, עלילת הספר מתרחשת בפירנצה, איטליה בשנת 1348 ומתמקדת באירועים המשקפים את רוח ימי הביניים כמו מגפת המוות השחור, תככים בכנסייה הקתולית, הרפתקאות אבירים. בהקדמה לספר מצוטט הסופר ג'ובאני בוקאצ'ו. כחלק מהביקורות על הספר הושווה רויטר, מבחינת סגנון הכתיבה וההומור השזור ביצירה למיגל דה סרוואנטס ואומברטו אקו.
ספריו שתורגמו לעברית

השקרן מאומבריה, כתר ספרים, מדנית: דנה כספי, 2009
אנה הבלשית

| --- | --- |
 סוגה:  ספרות בלשית, סרט היסטורי, מיסטיציזם, מלודרמה 
 שחקנים:  Alexandra Nikiforova  סרגיי דרוזיאק  אנדריי ריקלין 
 ארץ מקור:  רוסיה 
 שפות:  רוסית 
 מספר עונות:  2
 מספר פרקים:  56 (26 סיפורים קצרים)
 הפקה
 מפיק:  דריה לגוני-פיאלקו, ולדיסלב ריאשין 
 מוזיקה:  Anton Silayev, Sergei Alexandrovich Skripnikov 
 אורך פרק:  48 דקות
 שידור
 רשת שידור:  TV-3 (עונה 1) TV Center (עונה 2)
 תקופת שידור מקורית:  7 בנובמבר 2016 – הווה 
 קישורים חיצוניים
 דף התוכנית ב-IMDb
 
אנה הבלשית (ברוסית: А́нна-детекти́въ) היא סדרת דרמה בלשית רוסית עם אלמנטים של מיסטיקה. שמה הראשוני היה — "אנה המדיום". בהפקת הסדרה השתתפו חברת Skyway Productions וחברת Star Media.
שידור פרק הבכורה נערך ב-7 בנובמבר 2016 בערוץ TV-3. הסדרה שודרה מיום שני עד יום חמישי בשעה 19:30. הפרק האחרון של העונה הראשונה שודר ב-22 בדצמבר 2016.
ב-14 מאי 2017, מנכ"ל ערוץ TV-3 ולרי פיודורוביץ' הודיע על תחילת הפקה של סרט טלוויזיה שישלים את הסיפור ויענה על כל השאלות שעוד נותרו פתוחות, בהמשך נודע כי תופק למעשה עונה שנייה שתעלה לשידור ב־7 בנובמבר 2020.
ב-23 פברואר 2018 החלו צילומי סדרת פריקוול בת 50 פרקים בשם "סודות הגברת קירסאנובה". שידור פרק הבכורה התקיים ב-3 בדצמבר 2018 בערוץ הטלוויזיה "רוסיה 1". צילומי העונה השנייה הושלמו בפברואר 2021.
עלילה > עונה 1

שנת 1888. לעיר המחוז זאטונסק מגיע מסנקט פטרבורג הבירה החוקר המנוסה יאקוב שטולמן. שם הוא פוגש נערה מקומית, אנה מירונובה, חובבת מדע, מיסטיקה ורוחניות. יחד, הם יוצאים לפתור שלל מקרים מסתוריים וסדרת פשעים איומים. אנה עוזרת לו לפתור את התיק, ומערכת יחסים נוצרת ביניהם. עם זאת, יאקוב יוצא לאירופה ומשאיר את מירונובה לבדה.
עלילה > עונה 2

שנת 1894. זיכרונות האירועים חלפו ותושבי זאטונסק ממשיכים בחייהם הרגועים והמדודים. עם זאת, לא הכל רגוע בעיירה כפי שנראה במבט ראשון. אנה, שאיבדה את כוחה, תצטרך להתמודד עם רוע חדש ולהשתמש בשיטות אחרות כדי להילחם בו. יאקוב שטולמן, שזה עתה חזר, הופך עבורה לעוזר בלתי צפוי. עם זאת, עדיין יש בעיות לא פתורות בין האוהבים, מה שמונע מהם לעבוד באופן פרודוקטיבי. למרות זאת, מירונובה ושטולמן מבינים שעליהם לעבוד יחד כדי להציל את זאטונסק מפשעים מחרידים.
שחקנים ודמויות

| שחקן/ית | דמות |
| --- | --- |
אלכסנדרה ניקיפורובה: אנה מירונובה מדיום, בת 19
דמיטרי פריד: יאקוב שטולמן חוקר בן 37
סרגיי דרוזיאק: אנטון קורובייניקוב העוזר הצעיר של יאקוב
בוריס חבושיניאנסקי: פיוטר מירונוב דוד של אנה, אחיו של ויקטור, מדיום אף הוא
אירינה סידירובה: מריה מירונובה אמא של אנה, אשתו של ויקטור
אנדריי ריקלין: ויקטור מירונוב אביה של אנה, אח של פיוטר, בעלה של מריה, עורך דין במקצועו
ילנה פוליאקובה: נינה ניז'ינסקאיה חברתו לשעבר של יאקוב Stollman
אנדריי לוקיאנוב: אלכסנדר מיל רופא
ראו גם

סודות הגברת קירסאנובה
הערות שוליים

↑  ТВ-3 раскрыл тайну // Advertology.Ru, 16 февраля 2015
↑  Новые проекты канала «ТВ-3» // «Эхо Москвы», 14 במאי 2017
↑  Телеканал «Россия» анонсирует новый сезон Россия-1, 3 сентября 2018
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
אקמי

כדורי טניס מתפוצצים מתוצרת אקמי, מתוך סדרת ההנפשה רוד-ראנר.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
פרסומת אמיתית לסדן מתוצרת אקמי - חברה אמיתית בשם זה.
אקמי (ACME Corporation) הוא תאגיד בדיוני המופיע בסרטים מצוירים וסדרות טלוויזיה של האחים וורנר ודיסני, לרוב באלה של לוני טונס. לחברה יש גם אקדמיה שבה לומדות הדמויות מהסרטים. על פי הסדרה "רוד-ראנר", החברה ממוקמת בעיר פיירפילד (Fairfield) שבמדינת ניו ג'רזי שבארצות הברית (בפועל יש שתי ערים בשם זה, ולכן לא ברור באיזו עיר מדובר). השימוש בשם "אקמי" לתיאור מוצר כלשהו מאפשר שימוש בשם מבלי שתהיינה טענות של הפרת זכויות יוצרים או לשון הרע כנגד האחים וורנר.
מקור השם ומשמעותו

בשנות ה-20 של המאה ה-20, עם הוצאתם של ספרי הטלפונים הראשונים בארצות הברית, חברות רבות השתמשו בשם "אקמי" כדי להופיע בראשן של רשימות אלפביתיות. כמעט בכל סיווג ניתן היה למצוא חברה בשם ACME. המאייר צ'אק ג'ונס סיפר שהמילה נבחרה לשמש בסרטונים המצוירים מסיבה זו.
בשימוש בסרטונים, השימוש במילה הוא אירוני, שכן מקור המילה במילה היוונית ακμή שמשמעה "הטוב ביותר", ובפועל מרבית מוצרי החברה כושלים ואינם מצליחים לבצע את יעודם.
שימושים בסרטים המצוירים

אקמי משווקת מוצרים וחפצים שונים, מטילים וחומרי נפץ ועד צעצועים, ממתקים ואפילו תרופות. אקמי מופיעה פעמים רבות בסרטוני רוד ראנר ווייל אי. קיוטי - בסרטונים אלו משתמש זאב הערבות וייל אי. קויוטי בחפצים שהוא רוכש מאקמי כדי לנסות לתפוס את רוד ראנר, ציפור גדולה וזריזה מאוד.
בסרט "מי הפליל את רוג'ר רביט", מנכ"ל החברה נרצח ומפלילים את רוג'ר הארנב ברצח. זאת הפעם היחידה שבה החברה מופעה בסרט של דיסני.
בסדרת הטלוויזיה "עלילות טייני טון", אקמי הוא דווקא שמו של העמק שבו מתגוררות הדמויות של הסדרה. וכן, שמה מוצגת חברת אקמי כחברה המייצרת מוצרים חסרי ערך.
באחד מפרקי הסדרה "אנימניאקס" כשהאחים יאקו, וואקו ודוט וורנר ניסו לעודד את אלברט איינשטיין, שלא הצליח לחפש את הנוסח המתאים למשוואה שלו, הם שרו לו את "שיר האקמי", שיר שבו הם מאייתים את האותיות שמרכיבות את המילה אקמי באנגלית. כאשר וואקו איית את המילה מהסוף להתחלה, יאקו אמר לו שה- A שלו דומה למספר 2. מה שהוביל את איינשטיין למציאת הנוסח תוך כדי שהוא מוסיף את סימן ה-'='.
בסרטון "Kiddin' the Kitten" מקים חתול בשם דודסוורת' את בית הספר אקמי לחינוך חתולים.
בסדרה "באגס באני והבנאים" רכבי העבודה שם הם תוצרת אקמי, כפי שנראה על לוחית הרישוי של הרכבים שלהם.
הסרט "זאב הערבות נגד אקמי" ("Coyote vs. Acme")

באוגוסט 2018, הודיעה חברת האחים וורנר שהיא מפתחת סרט אנימציה בשם Coyote vs. Acme, כאשר כריס מקיי מפיק וג'ון וג'וש זילברמן כותבים את התסריט. התסריט התבסס על טקסט של הסופר איאן פרייזר שפורסם במגזין "ניו יורקר" ב–1990. על פי הסיפור, וייל אי. קויוטי מגיש תביעה נגד חברת אקמי עקב נזקים גופניים שנגרמו לו בעקבות שימוש במוצרים של החברה. בדצמבר 2019, על פי הדיווחים דייב גרין חתם עם ורנר בתפקיד במאי הסרט. בפברואר 2022, הוכרז שג'ון סינה יככב בתפקיד עורך הדין של אקמי. הסרט הוסר מלוח הזמנים לאקרנים באפריל 2022, ובוטל רשמית בנובמבר 2023. עם זאת, תגובה ציבורית מצד מעריצים, יוצרי סרטים ויוצרים אחרים בתעשיית הבידור אילצה את האחים וורנר להפוך את ההחלטה הזו ולאפשר ליוצרי הסרט לשווק אותו למפיצים אחרים. בפברואר 2024 הוכרז שוורנר תבטל את הפצת הסרט למרות הכל, לאחר שהשקיעה בהפקתו כ־70 מיליון דולר.
הערות שוליים

1 2  The Origin of the Looney Tune's "ACME" Corporation Name, Today I Found Out, ‏2013-03-25 (באנגלית אמריקאית)
↑  Definition of ACME, www.merriam-webster.com, ‏2024-05-11 (באנגלית)
↑  Dave McNary, Wile E. Coyote Movie in the Works at Warner Bros., Variety, ‏2018-08-29 (באנגלית אמריקאית)
1 2   זאב הערבות של "וורנר" נגנז והמעריצים רותחים, באתר הארץ, 2 ביוני 2024
↑  Alex Dudok de Wit, Dave Green To Direct 'Coyote Vs. Acme,' Warner Bros.'s Hybrid Wile E. Coyote Movie, Cartoon Brew, ‏2019-12-20 (באנגלית אמריקאית)
↑  Justin Kroll, John Cena To Star In Looney Tunes Live-Action/Animated Hybrid Pic ‘Coyote Vs. Acme’, Deadline, ‏2022-02-16 (באנגלית אמריקאית)
↑  Anthony D'Alessandro, ‘Coyote Vs. Acme’: Warner Bros Shelves Finished Live-Action/Animated Pic Completely As Studio Takes $30M Tax Write-off, Deadline, ‏2023-11-09 (באנגלית אמריקאית)
↑  Matthew Belloni, Warners Reverses Course in ‘Coyote vs. Acme’ Fight, Puck, ‏2023-11-13 (באנגלית אמריקאית)
↑  Drew Taylor, The Final Days of ‘Coyote vs. Acme': Offers, Rejections and a Roadrunner Race Against Time | Exclusive, TheWrap, ‏2024-02-09 (באנגלית אמריקאית)
אינקרסרון

|  מידע כללי |
| --- | --- |
 מאת:  קתרין פישר 
 שפת המקור:  אנגלית 
 סוגה:  מדע בדיוני
 הוצאה
 הוצאה:  הודר וסטאוטון, ספרי פינגווין 
 תאריך הוצאה:  3 במאי 2007 
 מספר עמודים:  404
 הוצאה בעברית
 הוצאה:  הוצאת כתר
 תאריך:  2012
 תרגום:  איריס ברעם
 סדרה
 הספר הבא:  סאפיק 
 קישורים חיצוניים
 מסת"ב:  978-0-340-89360-9
 הספרייה הלאומית:  003379822
 
אינקרסרון (באנגלית: Incarceron) הוא ספר בסוגת המדע הבדיוני והפנטזיה. את הספר כתבה קתרין פישר, והוא ראה אור באנגלית בשנת 2007 ובעברית בשנת 2012. הספר זכה לביקורות משבחות ושהה שבועות רבים ברשימת רבי המכר של הניו יורק טיימס. פוקס המאה העשרים קנו את זכויות ההסרטה של הספר. לספר יש ספר המשך בשם סאפיק.
תקציר העלילה

העלילה מתרחשת בשני מוקדים שונים.
תקציר העלילה > הכלא

בתוך כלא גדול מאין כמוהו המכיל ימים והרים, יוצא פין יחד עם קיירו אחיו למסע בחיפוש אחר היציאה מן הכלא. שמועות אומרות שרק אדם אחד יצא מן הכלא, שמו היה סאפיק. הם אוספים עוד שני אסירים: גילדאס – ספיינט, ונערה בשם אטיאה שפין מציל, ויוצאים למסע ארוך ומפרך, שבסופו הם מוצאים יציאה, פין מצליח לצאת מהכלא בעוד קלודיה נכנסת אליו בחיפוש אחר ידע. קלודיה מוציאה את פין מהכלא.
תקציר העלילה > הממלכה

קו העלילה השני מתרחש בממלכה שדוגלת במסורת ואוסרת קדמה אך עם זאת משתמשת בטכנולוגיה כדי לשמר את הקדמה. קלודיה, בתו של הסוהר, חולמת על חופש. אך בממלכה שכזו, אסור לחלום יותר מדי. קלודיה מנסה לחשוף את השחיתות בממלכתה תוך כדי ניסיון למנוע מאביה לחתן אותה עם שנוא נפשה. קלודיה נכנסת לכלא כדי לגלות עוד מידע בנוגע לכלא, היא פוגשת את פין ומוציאה אותו.
תקציר העלילה > הסוף

קלודיה ופין מגלים שהכלא שמתוכו נראה ענק, נמצא בעצם בתוך קובייה כסופה קטנטנה שנמצאת על שרשרת השעון של סוהר אינקרסרון-אביה של קלודיה.
הדמויות

פין – אחד האנשים בכלא. הוא לא זוכר כמעט דבר, הוא זוכר רק שהתעורר בכלא. הוא חלק מכנופיית פושעים שמונהגת על ידי מנהיג שיכור. הוא עוזב אותם יחד עם אחיו ועוד שני אנשים בחיפוש אחר היציאה מהכלא והזיכרון שלו. בסוף הספר הוא יוצא יחד עם קלודיה אל הממלכה.
קלודיה – נערה בממלכה, בתו של הסוהר בכלא, מאורסת לבנה של המלכה סיאה, שנוא ליבה. היא יוצרת קשר עם פין כשהוא בתוך הכלא ואחר כך נכנסת ומוציאה אותו אל הממלכה. היא חכמה, אמיצה ונחושה.